નાગપાડામાં જ્યાં કોઠા અને તવાયફોનાં ઘર આવેલાં છે એ વિસ્તાર રીડેવલપમેન્ટના નામે હાંડેભાઉ હડપ કરી લેવા માગે છે. જો એવું થાય તો નવા વિસ્તારમાં એક પણ નાચવાવાળી કે ગાવાવાળીને રહેવા ઘર ન મળે. દેકારો બોલી જાય છે. બધી તવાયફ બેગમ પાસે આવે છે અને બેગમ-કૉર્પોરેટર વચ્ચે ટશન ઊભી થાય છે, પણ આ ટશનમાં જબરદસ્ત રાજકીય પીઠબળ ધરાવતા ગોવિંદ હાંડેભાઉનો હાથ ઉપર રહે છે. હવે આ જંગ એક સર્વાઇવલ વૉર બની જાય છે અને આ સર્વાઇવલ વૉરમાં હાંડેની નજર રજ્જો પર આવે છે. એક તરફ તવાયફનાં ઘર બચાવવાનાં છે તો બીજી તરફ પોતાની લવસ્ટોરીને સુખદ અંત તરફ લઈ જવાની છે. રજ્જો માટે ત્રિવિધ સ્તરે મુશ્કેલીઓ ઊભી થાય છે જેમાં તેને ચંદુના પરિવારનો પણ સામનો કરવો પડે છે.